[{"text_idx": "#000000", "text": "Sotsiaaldemokraatide uus esimees on Lauri La\u0308a\u0308nemets"}, {"text_idx": "#000002", "text": "Sotsiaaldemokraatide uueks juhiks to\u0303usnud La\u0308a\u0308nemets seadis oma ko\u0303nes lati ko\u0303rgele: \u201eErakond, kes on Eesti riigi loonud, seda eksiilis hoidnud ja uuesti u\u0308les ehitanud, ei tohi olla midagi va\u0308hemat kui peaministripartei.\u201c Tema kinnitusel peab Eesti uus lugu olema sotsiaaldemokraatlik. \u201eJa\u0308rgnevatel aastatel kirjutatakse u\u0308mber Eesti suur lugu. Edukultuse narratiiv lakkab tasapisi toimimast ning asemele on vaja uut. See loob sotsiaaldemokraatlike ideede vo\u0303iduka\u0308iguks viimase 20 aasta soodsaima pinnase. Meil on ko\u0303ik eeldused o\u0303nnestumiseks, peame vaid ise olema piisavalt julged, to\u0308o\u0308kad ja enesekindlad,\u201c po\u0308o\u0308rdus La\u0308a\u0308nemets erakonnakaaslaste poole."}, {"text_idx": "#000003", "text": "Sotsiaaldemokraatide uus liider lubas esiplaanile seada inimeste toimetulekut ja va\u0308a\u0308rikust puudutavad ku\u0308simused. \u201ePeame na\u0308gema majanduse ja ettevo\u0303tluse arengut vo\u0303imalusena va\u0308hendada ebavo\u0303rdsust ning ta\u0308iendama sotsiaaldemokraatlikku manifesti kliima- ja roheteemadega, sest Eesti uus narratiiv peab haarama u\u0308hiskonda tervikuna.\u201d"}, {"text_idx": "#000004", "text": "Tema so\u0303nul tuleb o\u0303ppida parimatelt. \u201eSotsiaaldemokraadid Soomes ja Taanis on vo\u0303itnud tagasi nii maa- kui ka linnainimese, nii to\u0308o\u0308lise kui ka o\u0303petaja usalduse. A\u0308rme ka meie va\u0308lista u\u0308htegi inimest ega naeruva\u0308a\u0308rista tema probleemi. Sotsiaaldemokraatia uue to\u0303usu eelduseks on meie oskus leida vastandumise asemel u\u0308hisosa. Kohalike valimiste tulemused pakuvad kindlust, et suudame seda u\u0308hisosa leida. Meie omavalitsuste juhid linnades ja valdades ning pu\u0308hendunud liikmed, on meie maailmavaate hing ja na\u0308gu,\u201c u\u0308tles La\u0308a\u0308nemets."}]